**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՌՈՂՋԱՊԱՀՈՒԹՅԱՆ ՆԱԽԱՐԱՐՈՒԹՅԱՆԸ ԳՈՒՅՔ ՓՈԽԱՆՑԵԼՈՒ ԵՎ ԱՄՐԱՑՆԵԼՈՒ ՄԱՍԻՆ»**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ**

1. **Նախագծի ընդունման անհրաժեշտությունը.**

«Հայաստանի Հանրապետության առողջապահության նախարարությանը գույք փոխանցելու և ամրացնելու մասին» Հայաստանի Հանրապետության կառավարության որոշման ընդունումը պայմանավորված է ԷԼԻԶՔԵՅԸՐ-Ի ՀԱՅԱՍՏԱՆՅԱՆ ՄԱՍՆԱՃՅՈՒՂԻ կողմից ներմուծված, ապա «Հրաժարում` հօգուտ պետության» մաքսային ընթացակարգով 2024 թվականի փետրվարի 16-ի թիվ 05100020/160224/0002761 ապրանքների հայտարարագրով ձևակերպված 2185 կգ բրուտտո քաշով, 434 ՀՀ դրամ մաքսային արժեքով գույքը` շտապ օգնության մեքենա իր սարքավորումներով` MERCEDES-BENZ VITO, WDF63960313687973, 2.1լ., 2011թ. դիզել` օգտագործված (այսուհետ` գույք),անհատույց փոխանցել Հայաստանի Հանրապետության առողջապահության նախարարությանը` շտապ օգնության մեքենայի կարիքն ունեցող համապատասխան բժշկական կազմակերպությանը անհատույց տրամադրելու նպատակով:

1. **Ընթացիկ իրավիճակը և խնդիրները.**

 Շտապ բժշկական օգնություն և սպասարկում իրականացնող ՀՀ մարզային բժշկական հաստատությունները ապահովում են իրենց սպասարկման տարածքի գյուղական բնակավայրերի բնակչության շտապ բժշկական օգնության ցուցաբերումը: Սակայն արձանագրվում են դեպքեր, երբ ելնելով իրավիճակից, մասնավորապես` պատերազմի, տարաբնույթ վարակիչ հիվանդությունների, համաճարակների, ինչպես նաև արտակարգ իրավիճակների ժամանակ անհրաժեշտություն է առաջանում լրացուցիչ թվով շտապ օգնության մեքենաներ ձեռք բերելը` շտապ բժշկական օգնությունը և սպասարկումը պատշաճ կազմակերպելու նպատակով: ՀՀ մարզային բժշկական հաստատությունները դեռևս ամբողջովին ապահովված չեն անհրաժեշտ քանակի շտապ օգնության մեքենաներով:

 **3. Կարգավորման նպատակը և բնույթը.**

«Հայաստանի Հանրապետության առողջապահության նախարարությանը գույք փոխանցելու և ամրացնելու մասին» Հայաստանի Հանրապետության կառավարության որոշման ընդունմամբ կկարգավորվի Հայաստանի Հանրապետության առավել խոցելի սահմանամերձ մարզերի բնակչության շտապ բժշկական օգնության առավել օպերատիվ և ռացիոնալ կազմակերպումը:

**4. Նախագծի մշակման գործընթացում ներգրաված ինստիտուտները և անձինք.**

Նախագծի մշակումն իրականացվել է Հայաստանի Հանրապետության առողջապահության նախարարության կողմից:

**5. Լրացուցիչ ֆինանսական** **միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին**

Նախագծի ընդունմամբ 2024 թվականի պետական բյուջեում կամ տեղական ինքնակառավարման մարմնի բյուջեներում եկամուտների և ծախսերի ավելացում կամ նվազեցում չի նախատեսվում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Սույն նախագիծը չի բխում ռազմավարական կամ ծրագրային որևէ փաստաթղթից: